CELEX: 62011CA0097
Language: el
Date: 2012-05-24 00:00:00
Title: Υπόθεση C-97/11: Απόφαση του Δικαστηρίου (τέταρτο τμήμα) της 24ης Μαΐου 2012 [αίτηση του Commissione Tributaria Provinciale di Palermo (Ιταλία) για την έκδοση προδικαστικής αποφάσεως] — Amia Spa, in liquidazione κατά Provincia Regionale di Palermo (Περιβάλλον — Απόθεση αποβλήτων — Οδηγία 1999/31/ΕΚ — Ειδικό τέλος επί της αποθέσεως στερεών αποβλήτων — Υπαγωγή του φορέα εκμεταλλεύσεως χώρου υγειονομικής ταφής αποβλήτων στο τέλος αυτό — Λειτουργικές δαπάνες χώρου υγειονομικής ταφής αποβλήτων — Οδηγία 2000/35/ΕΚ — Τόκοι υπερημερίας — Υποχρεώσεις του εθνικού δικαστή)

7.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 200/2
            
         Απόφαση του Δικαστηρίου (τέταρτο τμήμα) της 24ης Μαΐου 2012 [αίτηση του Commissione Tributaria Provinciale di Palermo (Ιταλία) για την έκδοση προδικαστικής αποφάσεως] — Amia Spa, in liquidazione κατά Provincia Regionale di Palermo
   (Υπόθεση C-97/11) (1)
   
   (Περιβάλλον - Απόθεση αποβλήτων - Οδηγία 1999/31/ΕΚ - Ειδικό τέλος επί της αποθέσεως στερεών αποβλήτων - Υπαγωγή του φορέα εκμεταλλεύσεως χώρου υγειονομικής ταφής αποβλήτων στο τέλος αυτό - Λειτουργικές δαπάνες χώρου υγειονομικής ταφής αποβλήτων - Οδηγία 2000/35/ΕΚ - Τόκοι υπερημερίας - Υποχρεώσεις του εθνικού δικαστή)
   2012/C 200/03
   Γλώσσα διαδικασίας: η ιταλική
   
      Αιτούν δικαστήριο
   
   Commissione Tributaria Provinciale di Palermo
   
      Διάδικοι στην υπόθεση της κύριας δίκης
   
   Amia Spa, υπό εκκαθάριση
   
      κατά
   
   Provincia Regionale di Palermo
   
      Αντικείμενο
   
   Αίτηση για την έκδοση προδικαστικής αποφάσεως — Commissione Tributaria Provinciale di Palermo — Ερμηνεία του άρθρου 10 της οδηγίας 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων (EE L 182, σ. 1), της οδηγίας 2000/35/ΕΚ του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για την καταπολέμηση των καθυστερήσεων πληρωμών στις εμπορικές συναλλαγές (ΕΕ L 200, σ. 35) — Εθνική ρύθμιση με την οποία καθιερώνεται ειδικό τέλος επί της αποθέσεως των στερεών αποβλήτων σε χώρο υγειονομικής ταφής αποβλήτων και υποχρεώνεται ο φορέας εκμεταλλεύσεως του χώρου υγειονομικής ταφής αποβλήτων να προκαταβάλλει το εν λόγω τέλος, το οποίο υπολογίζεται με βάση την ποσότητα των αποτιθεμένων αποβλήτων και οφείλεται από το πρόσωπο που πραγματοποιεί την απόθεση.
   
      Διατακτικό
   
   Υπό περιστάσεις όπως αυτές της κύριας δίκης:
   
               —
            
            
               εναπόκειται κατ’ αρχάς στο αιτούν δικαστήριο, προτού αποφανθεί υπέρ της μη εφαρμογής των σχετικών διατάξεων του νόμου 549 της 28ης Δεκεμβρίου 1995, περί μέτρων εξορθολογισμού των δημόσιων οικονομικών, να εξετάσει, λαμβάνοντας υπόψη το σύνολο του εσωτερικού δικαίου, τόσο του ουσιαστικού όσο και του δικονομικού, αν δεν μπορεί σε καμία περίπτωση να καταλήξει σε ικανή να επιλύσει τη διαφορά της κύριας δίκης ερμηνεία του εθνικού του δικαίου, η οποία να είναι σύμφωνη προς το γράμμα και τον σκοπό που επιδιώκουν οι οδηγίες 1999/31/ΕΚ του Συμβουλίου, της 26ης Απριλίου 1999, περί υγειονομικής ταφής των αποβλήτων όπως τροποποιήθηκε με τον κανονισμό (ΕΚ) 1882/2003 του Ευρωπαϊκού Κοινοβουλίου και του Συμβουλίου, της 29ης Σεπτεμβρίου 2003, και 2000/35/ΕΚ του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για την καταπολέμηση των καθυστερήσεων πληρωμών στις εμπορικές συναλλαγές·
            
         
               —
            
            
               εφόσον δεν είναι δυνατή τέτοια ερμηνεία, εναπόκειται στο εθνικό δικαστήριο να μην εφαρμόσει στη διαφορά της κύριας δίκης κάθε εθνική διάταξη αντίθετη προς το άρθρο 10 της οδηγίας 1999/31, όπως τροποποιήθηκε με τον κανονισμό 1882/2003, και προς τα άρθρα 1 έως 3 της οδηγίας 2000/35.
            
         
      (1)  ΕΕ C 238 της 13.8.2011.